Teleferike

thumb

On teleferike, c' est on sistinme di rmontêye et di ridschindaedje des djins et d' ledjirès ahesses inte deus ponts metous a deus hôteurs foirt diferinnes.

 Adjinçna d' on teleferike 
C' est des cabenes, come des grossès gayoles ki sont pindowes après des cåbes d' acî. Si c' est djusse des tcheyires, on dvize purade d' on telesidje.

Gn a on gros moteur ki fwait tourner des rowes la k' les cåbes tounnut dsu. Les cåbes sont sotnous pa des posteas d' beton, avou ene ôte rowe pol cåbe passer houte.

 Rilomés telererikes 
 Walonreye 

 teleferike di Nameur (kimincî e …, fini e … 
 teleferike di Dinant
 teleferike di Hu
 telesidje di Cô

 foû Walonreye 
teleferike del montinne Sint-Pire, e l' Crimêye, inte Aloupca et Sebastopol.

 Dins les belès-letes e walon 
On djåze do teleferike di Nameur dins l' live di noveles da Hinri Matterne «Zande et Twenete».
A non, Zande! Dji n' irè nén dins l' teleferike: t' es berloké d' rif et d' raf dins ene pitite gayole et tes boyeas si nucnut a tchaeke postea.

Il est kession do teleferike del montinne Sint-Pire el Crimêye dins l' roman e walon da Lucyin Mahin «Vera»:C' esteut Vera. Gn aveut on bon cande k' els aveut houkî å telefone. Il aveut ene éndjole ki rotéve cron. C' esteut on sistinme d' imprimaedje di tikets, raloyî direk al copiutrece-abuvroe, del societé d' teleferike do Hôt Tiene Sint-Pire, « Ay Petri », sapinse k' on dit låvå. On n' pleut tolminme nén arester l' teleferike tote li fén d' samwinne. C' est ces djoûs la k' i gn a l' pus d' intrêyes.

Categoreye:Tcheriaedjes
Categoreye:Montinnes
categoreye:Tourisse